Diari Oficial de la Generalitat Valenciana


Sumari del DOGV 4408, del 30-12-2002 (2002/14690)

Informació pública del projecte d'execució de la Via Parc (tram avinguda de Dénia-Joan XXIII): aprovació.
---------------------------------------------------------------------------------------------------------

### Dades del document

Número de DOGV
:   4408

Data del DOGV
:   30-12-2002

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2002/14050


Organisme emissor
:   Ajuntament d'Alacant

Tipus de document
:   Anunci

Informació pública del projecte d'execució de la Via Parc (tram avinguda de Dénia-Joan XXIII): aprovació. [2002/F14306]
  
La Comissió de Govern, en la sessió realitzada el dia 13 de novembre de 2002, va adoptar, entre altres, els acords següents:
  
«16. Projecte d'execució de la Via Parc (tram avinguda de Dénia-Joan XXIII): aprovació.
  
Es dóna compte de l'expedient tramitat en relació amb l'epígraf precedent, els antecedents i raonaments del qual figuren, resumits, tot seguit.
  
El projecte d'execució de la Via Parc (tram avinguda de Dénia-Joan XXIII) es va exposar al públic mitjançant un Decret de data 26 d'agost de 2002, i es va inserir un edicte a este respecte en el periòdic Información de 2 d'octubre, en el Diari Oficial de la Generalitat Valenciana número 4.350, del dia 4 d'octubre, i al tauler d'anuncis municipal. També, es van remetre avisos amb el contingut de l'edicte als titulars cadastrals afectats, en compliment del tràmit a què es referix l'article 46, apartat 3, de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística.
  
El pressupost d'execució per contracta del projecte puja a la quantitat de 5.934.824,33 euros.
  
Durant el període expositiu no s'han presentat al·legacions.
  
És procedent, per tant, l'aprovació del projecte, cosa que és competència de l'alcalde, de conformitat amb el que s'establix en l'article 53 i la disposició addicional tercera de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística i, per la seua delegació del dia 6 de juliol de 1999, de la Comissió Municipal de Govern.
  
Com a conseqüència del que s'ha exposat, la Comissió Municipal de Govern va adoptar els següents acords, per unanimitat:
  
Primer. Aprovar el projecte d'execució de la Via Parc (tram avinguda de Dénia-Joan XXIII), redactat per encàrrec de l'Ajuntament d'Alacant.
  
Segon. Inserir un edicte amb el contingut de l'acord aprovatori en el Butlletí Oficial de la Província d'Alacant i en el Diari Oficial de la Generalitat Valenciana.»
  
Es publica per a coneixement general, d'acord amb el que s'establix en l'article 59.4 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística, i s'advertix que, contra l'acte esmentat, que posa fi a la via administrativa, i davant de l'òrgan que el va dictar, es pot interposar, per escrit dirigit a l'ajuntament, en el termini d'un mes i amb caràcter potestatiu, el recurs de reposició, previ al contenciós administratiu, o este directament, davant de la Sala del Tribunal Superior de Justícia de la Comunitat Valenciana, en el termini de dos mesos, comptats ?ambdós terminis- a partir del dia següent al de la publicació d'este edicte en el Butlletí Oficial de la Província d'Alacant.